《冬日同友人游南岩精舍留宿次达上上人韵》
宋代·陈珏

一路霜风落叶深，偶逢知己入空林。云停似欲依禅定，鹤立居然有道心。

古洞灯微涵冥色，夕阳钟动出寒音。十年宰相浑闲事，聊与山僧和苦吟。

作者简介：陈珏，长乐（今属福建）人。宁宗嘉定十年（一二一七）特奏名（《宋会要辑稿》选举八之二五）。十四年，为建康府学教授。事见《景定建康志》卷二八，清乾隆《福建通志》卷三五。今录诗二首。